কিছুদিন আগেই ক্রিকেট অল স্টারস সিরিজে সচিনস ব্লাস্টার্সের হয়ে ব্যাট হাতে মাঠে নেমেছিলেন ভারতের প্রাক্তন অধিনায়ক সৌরভ গঙ্গোপাধ্যায়। আবার তাঁর উইলো থেকে বাপি বাড়ি যা দেখা যেতে পারে মাস্টার্স চ্যাম্পিয়ন্স লিগে। ২৮ জানুয়ারি দুবাইয়ে শুরু হচ্ছে এই লিগ। দুবাই ও শারজায় এই লিগে খেলতে নামছে ছটি ফ্র্যাঞ্চাইজি। তাদেরই একটি দল লিব্রা লিজেন্ডসের নেতৃত্বের ভার তুলে দেওয়া হয়েছে মহারাজের কাঁধে। প্রাক্তন অফস্পিনার গ্রেম সোয়ান, দক্ষিণ আফ্রিকার লিজেন্ড জ্যাক কালিস, অস্ট্রেলিয়ান পেসার শন টেট, বাঁ হাতি বোলার ব্যাড হগের মতো তারকাদের নেতৃত্ব দেবেন সৌরভ।